Vizsgaanyag 5. kyu-ra

A vizsgára bocsátás feltételei:

 Életkor megkötés:

Legalább 14 éves kor.

 Kivárási idő:

A legutóbbi övvizsgától számított 1 év.

 Az edző javaslatára:

Fehér, fekete vagy klubszínű karate ruha, zöld övvel. Rendelkezzen WAKO könyvel. 

 Elméleti anyag:

A küzdelem után kérdezve.

(K): Mikor számít kilépésnek a küzdőtér elhagyása? (V): A küzdelmet a küzdőtéren vívják. Nem számít kilépésnek, ha a versenyző folyamatos harc közben kerül a vonalon túlra, vagy kilökték. Kilépésnek számít, ha a versenyző menekülés, vagy taktikai mozgás közben hagyja el egy lábbal a küzdőteret. (K): A küzdőteret elhagyó versenyző érhet-e el érvényes találatokat és lehet-e őt érvényes találatokkal támadni? (V): A kilépet versenyző, nem érhet el érvényes találatokat és támadni sem lehet őt. (K): Melyek az érvényes találat kritériumai a semi-contact szabályrendszerben? (V): Érvényesnek /pontértékűnek/ ítélhető meg az a találat, amely a következő kritériumoknak megfelel:   1/ engedélyezett, nem tiltott technika.    2/ érvényes találati felületre irányul.    3/ szabályos technikával, kellő gyorsasággal és ellenőrzött félerővel /kontrollal/ lett kivitelezve.    4/ az érvényes találati felületet, a megengedet támadó felülettel, megérinti /contact/.    5/ a technika végrehajtása /különlegesen az ugró ütések és rúgások esetén a földre érkezés/ nem jár egyensúlyvesztéssel. /Nem számít egyensúlyvesztésnek, ha a találattal elért versenyző az ellenfelet „szabálytalanul” fellöki/. (K): Milyen lényegi eltéréseket mutat a light-contact küzdelem a semi-contact szabályrendszerhez képest? (V): A Light-contact szabályok szerinti küzdelemnél a mérkőzést az egyes találatoknál nem állítják meg, a küzdelem megszakítások nélkül folyik /sérülés, kilépés, szabálytalanság stb. esetét kivéve/. A bírók a küzdőidő letelte után hozzák meg döntésüket. A küzdelem megítélése teljesen megfelel a semi-contact szabályrendszerben rögzítetteknek. (K): Melyek a legfőbb jellemzői a full-contact szabály szerinti küzdelemnek? /Összehasonlítva a semi-contact stop és a light-contact szabályrendszerrel?/ (V): A full-contact szabályrendszer szerinti küzdelem során a technikákat teljes erővel hajtják végre, melyek eredményeként megengedett az ellenfél le-, ill. kiütése. A küzdelem megszakítás nélkül folyik 2, ill. 3 kétperces menet alatt. A küzdelem helyszíne szabályos ökölvívó ring. Minden találat 1 pontot ér!
- Erőnlét: 

120 felülés, 45 fekvőtámasz öklön. 

A további részeknél, az övvizsgán minden korábbi övfokozat anyagát be kell mutatni 10. kyu-tól kezdődően!
- Technika: 

A technikákat számolásra mindkét oldalra 10-szer lassan, 10-szer gyorsan kell végrehajtani.

1. Első köríves rúgás (t) + köríves rúgás (lábletétel nélkül) (f) – fordulásos rúgás (t) – első kézhátütés (f) – hátsó egyenes ütés (t).

2. Első köríves rúgás (t) - hátsó egyenes ütés (f) – első felütés (f) – hátsó felütés (f).

- Térérzékelés: 

A gyakorlatokat mind a kétoldali támadóállásból végre kell hajtani. Küzdelemszerűen számolás nélkül 10-szer.

1. Tetszőleges, 3-4 elemű kéztechnika kombinációk (t) megütve.

2. Első köríves rúgás erővel (t) + köríves rúgás (f) 3 cm megáll.

- Védés ellentámadás:

Ballábas szimmetrikus állásban kell végrehajtani, szabadon mozgásból. / 2-perc /

/Védésnél a kifelé a támadó háta, a befelé a támadó teste felé irányuló mozgást jelenti/.

- Eséstechnika: 

1. Esés válldobásból, mind a két oldalra kétszer végrehajtva.

- Gyorsaság: 20 másodperc alatt 70 váltott kezes egyenes ütés (f).

- Küzdelem (Kumite):

4 küzdelem egymás után kézzel és lábbal, a küzdelem időtartalma 2 perc. Több ember elleni küzdelem: három támadó ellen.
